Da soñjal ha da skrivañ! Ne soñje ket din e awenfen ac'hanout evelse! ^^  Plijus 'm eus kavet lenn da bennak  "respont" dre ma santan memes traoù, a-ziwar ar galleg, n'eo ket hor yezh-vamm met n'haller ket lârat "FLE" kennebeut…  Hag ivez ar blijadur da zeskiñ, da wellaat hor brezhoneg a-drugarez d'ar re a zo o teskiñ. Kenderc'hel a ran d'ober fazioù mantrus, peogwir 'm eus tapet an tech em familh pe traoù all, met gouzout a ran mat-tre on aet kalz war-raok (zoken ma n'em eus ket studiet ar yezh abaoe ar bacho pe neeeebeut-tre), en ur skrivañ pe en ur gomz. N'on ket sur e vefe bet an emdroadur-se ma na vefen ket  e darempred gant tud o teskiñ pe o c'houlenn displegadennoù diwar-benn ar brezhoneg (Ur metalian bennak a c'houlenn kalz traoù er mare-mañ, na sod eo displegañ se ar stumm(où) reizh, "met ni a lâr evelse" diabeg ^^). Evel ma ra ar c'hallegerien a-vihanik kalz fazioù evel ma lavarez.  A-ziwar mestroniezh ar galleg ganeomp (ar bihan niver iskis a zo ac'hanomp), daoust ha n'eo ket liammet un tamm gant : a) ar fed e oa yezh ar skol ? Evidon-me e oa, ha dre ma oan ur bugel hegasus em boa c'hoant da zont  a-benn hag em eus klasket deskiñ mat ar yezh ha b) peogwir n'omp ket stag ouzh ar yezh-se e memes doare? Merzhout a ran e vezan souezhet da skouer pa hunvrean e galleg, dre vras e tiskouezh un dra ispisial, rust pe feuls. Eveljust hon eus bevet traoù kreñv e galleg met, n'eo ket bet ar yezh eskemmet gant hor c'herent da skouer…  Hag evit echuiñ (hir on bet o respont ivez! Na awenus an danvez!) : alies e vezan chalet o reizhañ an dud all a) peogwir n'on ket difazi kennebeut b) n'em eus ket c'hoant da vezañ  kentelius. Pouezus eo avat d'am meno… Ret kavout ar c'hempouezh (pe an dud ivez) evit en ober en un doare soutil ha doujus!  Na start ar vuhez ^^